משה קפלינסקי

משה "קפלן" קפלינסקי פלג (נולד ב-20 בינואר 1957) הוא אלוף בצה"ל בדימוס. לשעבר מנכ"ל החברות בטר פלייס, נשר ובתי זיקוק לנפט וכיום מכהן כיושב ראש הדירקטוריון של חברת בתי זיקוק לנפט. בעבר כיהן בין היתר כסגן הרמטכ"ל, כמפקד פיקוד המרכז, כמזכיר הצבאי של ראש הממשלה וכמפקד עוצבת האש. משה קפלינסקי נולד, גדל והתחנך במושבה גדרה וכיום הוא מתגורר בתל אביב. הוא בנם של לאה וברוך, חבר ארגון ההגנה שסייע למעפילי שבתאי לוז'ינסקי וגורש למחנות המעצר בקפריסין. הוא נשוי לפנינה ואב לשני בנים. אחיו הוא אלוף-משנה במילואים רזי קפלינסקי, בתפקידו הצבאי האחרון סגן מפקד עוצבת אדום. קפלינסקי הוא בעל תואר ראשון בכלכלה ומינהל עסקים מאוניברסיטת בר-אילן ותואר שני במינהל עסקים מאוניברסיטת תל אביב (האחרון בהצטיינות). הוא בוגר המכללה הבין-זרועית לפיקוד ולמטה של צה"ל ובוגר קורס מתקדם לקציני חי"ר של צבא ארצות הברית. בשנת 1976 התגייס לצה"ל ובחר לשרת בחטיבת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. במבצע ליטני לחם כמפקד מחלקה בגדוד 17 של קורס מ"כים. בהמשך שירת כקצין מבצעים גדודי, כמפקד פלוגה וכקצין אג"ם של החטיבה. בשנת 1981 שימש כקצין אג"ם ביחידת שלדג. בשנת 1982 שימש כמפקד סיירת גולני בדרגת רב-סרן. בהיותו בתפקיד זה במהלך מלחמת לבנון נפצע קפלינסקי בקרב על כיבוש מצודת הבופור, בו נהרג קודמו בתפקיד, גוני הרניק, וחמישה חיילים נוספים. לאחר שלושה חודשים החלים מן הפציעה, שב לתפקיד מפקד הסיירת והוביל אותה בלחימה בגזרת ביירות. בשנת 1985 הועלה לדרגת סא"ל ומונה למפקד גדוד 13 בחטיבת גולני והוביל אותו בלחימה בדרום לבנון. בשנת 1987 מונה לסגן מפקד חטיבת גולני. בשנת 1990 הועלה לדרגת אל"ם ושימש כמפקד חטיבת החרמון (810), ושנה לאחר מכן למפקד עוצבת חירם, החטיבה המרחבית המזרחית בגבול הצפון. בשנת 1993 החל לשמש כמפקד חטיבת גולני. בעת שפיקד על החטיבה החליטו הרמטכ"ל, אמנון ליפקין-שחק ומפקד פיקוד הצפון, עמירם לוין, להקים יחידה ייעודית למלחמה בחזבאללה בלבנון. ביוזמת קפלינסקי, אשר טען כי ליחידה החדשה נדרשת תמיכה, חניכה וליווי כמו גם סיוע אג"מי ולוגיסטי מצד גוף מנוסה, הבקי בלחימה בלבנון ולמוד ניסיון מבצעי, הוקמה יחידת אגוז במסגרת חטיבת גולני. בשנת 1995 יזם קפלינסקי ופיקד על פשיטה שביצעה סיירת גולני לפעולה כנגד כוח האבטחה שהציב חזבאללה בכפר שקרא. הכוח, אותו הוביל מפקד הסיירת ארז נהיר, פגע במחבלים והשלים את משימתו בהצלחה. מבצע זה היווה אבן דרך בלחימה כנגד החזבאללה. בשנת 1997 הועלה לדרגת תא"ל ושימש כמפקד עוצבת האש. בשנת 1999 מונה למפקד עוצבת הגליל (אוגדה מרחבית 91). קפלניסקי פיקד על האוגדה במהלך נסיגה מלבנון בחודש מאי שנת 2000 ובעת חטיפת החיילים בהר דב באוקטובר של אותה שנה. בשנת 2001 הועלה לדרגת אלוף, ומונה למזכיר הצבאי לראש הממשלה, אריאל שרון, שם זכה להערכה רבה מצדו. באוגוסט 2002 נכנס לתפקיד מפקד פיקוד המרכז, משימתו העיקרית של קפלינסקי באותה עת, הייתה להשלים את מה שצה"ל התחיל במבצע חומת מגן ולמגר את הטרור הפלסטיני. קפלינסקי זכה להערכה רבה לאחר שבתקופת כהונתו חלה ירידה תלולה בכמות פיגועי הטרור. החל משנת 2003 למעשה, חלה ירידה בכמות פיגועי ההתאבדות, כאשר לקראת סוף 2004 ובשנת 2005 ירדה כמות פיגועי ההתאבדות באופן ניכר וגם כמות פיגועי הירי בצירי התנועה פחתו באופן משמעותי. בשנת 2005 מונה לסגן הרמטכ"ל, על ידי הרמטכ"ל דן חלוץ. במסגרת תפקידו, ב-8 באוגוסט 2006, לקראת תום מלחמת לבנון השנייה, נשלח על ידי הרמטכ"ל דן חלוץ לשמש כנציגו בפיקוד הצפון, לצד מפקד הפיקוד אודי אדם. בעקבות התפטרות הרמטכ"ל דן חלוץ ב-17 בינואר 2007 נחשב קפלינסקי לאחד המועמדים המובילים להחלפתו, אך לאחר שדווח כי שר הביטחון פרץ כבר בחר בגבי אשכנזי כמועמדו לתפקיד הרמטכ"ל, הודיע כי הוא מסיר את מועמדותו. ב-1 באוקטובר 2007 סיים את תפקידו כסגן הרמטכ"ל ויצא לחופשת לימודים. האלוף דן הראל החליף אותו בתפקיד זה. בשנת 2008 מונה קפלינסקי לתפקיד מנכ"ל חברת בטר פלייס ישראל, שעסקה ביצירת תשתיות לכלי רכב חשמליים. המיזם נכשל, מחק השקעות בהיקף של מילארדי שקלים, ולאחר פיטורי היזם ומנכ"ל בטר פלייס העולמית, שי אגסי, הודיע קפלינסקי ב-14 בנובמבר 2012 על התפטרותו מהתפקיד. תביעה שאותה הגישו מפרקי חברות קבוצת בטר פלייס נגד שי אגסי ושורה של בעלי תפקידים בקבוצה, בהם קפלינסקי, בניסיון להטיל על הנהלת הקבוצה אחריות לחדלות הפרעון של הקבוצה, נדחתה על הסף על ידי בית המשפט שמצא שהחלטות חברי ההנהלה לא חרגו מהמותר על פי "כלל שיקול הדעת העסקי". בפברואר 2022 החלטה זו בוטלה על ידי בית המשפט העליון, והדיון הוחזר להמשך הבירור בבית המשפט המחוזי. בשנת 2013 התמנה למנכ"ל נשר מפעלי מלט ישראליים ומילא את התפקיד במשך שבע שנים עד לפרישתו בסוף 2019. ביולי 2019 מונה לשמש כיו"ר עמותת גולני. בפברואר 2020, במקביל לכהונתו כמנכ"ל נשר, מונה כדירקטור חיצוני לדירקטוריון חברת אלביט מערכות, התפטר מתפקיד זה בחודש יוני 2020. באפריל 2020 החל לכהן כדירקטור בדירקטוריון חברת אוגווינד אנרגיה טק אחסון, וביוני 2022 מונה ליו"ר דירקטוריון החברה, ובפברואר 2023 הודיע על פרישתו ממשרה זו. ביוני 2020 מונה למנכ"ל בתי זיקוק לנפט. ב-13 באוגוסט 2021 נכנס לתפקיד יושב ראש הדירקטוריון של החברה במקום יושב הראש הפורש עובדיה עלי. עמוס הראל ואבי יששכרוף, קורי עכביש, תל אביב: ידיעות אחרונות, 2008, מסת"ב 9654824310 עפר שלח ויואב לימור, שבויים בלבנון: האמת על מלחמת לבנון השנייה, תל אביב: ידיעות אחרונות, 2007, מסת"ב 9654824086 משה (צ'יקו) תמיר, מלחמה ללא אות, תל אביב: מערכות - משרד הביטחון, 2005, מסת"ב 9650512969 אהוד ערן, תמצית געגוע: סיפורו של ארז גרשטיין והמלחמה בלבנון, תל אביב: ידיעות ספרים, 2007, מסת"ב 9655116824 רון לשם, אם יש גן עדן, אור יהודה: זמורה ביתן, 2005 משה קפלינסקי, "אתגרי המנהיגות בעימות המוגבל", בתוך: "על מנהיגות צבאית", אוניברסיטה משודרת הוצאת משרד הביטחון, 2007, עמודים 40–50. קורות חייו באתר חטיבת גולני ריאיון לסיכום הקריירה הצבאית שלו בתוכנית "על אזרחי" עם טלי ליפקין-שחק(הקישור אינו פעיל), גלי צה"ל, 18 ביולי 2009. יואב לימור, קפלן, באתר nrg‏, 22 ביוני 2001. יהושע בריינר‏, קפלינסקי: "צה"ל נכשל בלבנון בגלל התקציב", באתר וואלה, 12 ביולי 2009. מרדכי חיימוביץ, גולנצ'יק בקריה, באתר nrg‏, 3 באוקטובר 2005. חן קוטס בר, ההר זוכר הכל: הפצע מהבופור עדיין מדמם, באתר nrg‏, 10 ביוני 2012. חן קוטס-בר, האלוף קפלינסקי: זה לא היה צריך להיות כך, באתר nrg‏, 9 במרץ 2007. עמוס הראל, ביתו ומבצרו, הארץ, ‏ כפי שהועלה באתר פרש, 16 ביוני 2010. דנה ויס ורוני דניאל, ‏קפלינסקי תוקף את ברק ויוצא מהמרוץ לרמטכ"לות, באתר ‏מאקו‏, 12 באפריל 2010. אליאב אללוף, ‏"חניית בכירים בצבא - נורמה. בבטר פלייס - כמעט עלה במרד", באתר גלובס, 9 בנובמבר 2010. בן כספית, כוח קפלינסקי, מעריב, ‏ כפי שהועלה באתר פרש, 27 במאי 2004. כתבי "ידיעות אחרונות", סוף-שבוע ב"ידיעות": סגן הרמטכ"ל שובר שתיקה, באתר ynet, 11 באוקטובר 2007. קפלינסקי: עוד מלחמה בצפון תסתיים אחרת, באתר nrg‏, 12 ביולי 2009. אמיר בוחבוט, סגן הרמטכ"ל שוקל לפרוש מצה"ל, באתר nrg‏, 27 בינואר 2007. חנן גרינברג, קפלינסקי הסיר מועמדותו לתפקיד הרמטכ"ל, באתר ynet, 21 בינואר 2007. אמיר בוחבוט‏, מגדי התלמיד לאיזנקוט הרמטכ"ל: דרכו לפסגה של החייל מספר 1, באתר וואלה, 16 בפברואר 2015. אלון בן דוד, סיפורו של אלוף, באתר nana10‏, 13 באוקטובר 2007. היציאה מלבנון - כתבתה של אילנה דיין משנת 2000, באתר ‏מאקו‏, 20 באוקטובר 2009. חן קוטס־בר, "אין דבר שלא מבצעים. זאת היחידה המיוחדת הכי שחורה בצבא", באתר "ידיעות אחרונות", 10 במאי 2016 יובל אזולאי, ‏"לא באתי לכאן בשביל להתבכיין, אבל הגיע הזמן להתעורר, כי האורות האדומים כבר נדלקו", באתר גלובס, 16 במאי 2018 ;מכתביו: צה"ל בשנים שלפני המלחמה, מתוך אתר המכון למחקרי ביטחון לאומי, ‏ 25 באוקטובר 2009. אנשי לבנון, במחנה, ‏ 21 במאי 2010, עמוד 27, כפי שהועלה באתר פרש. אורה קורן, משה קפלינסקי החל לכהן בתפקיד מנכ"ל נשר בינואר 2013, באתר TheMarker‏, 13 בינואר 2013. שמו של קפלינסקי במצבת נושאי משרה בכירה של בז"ן, באתר הבורסה לניירות ערך בתל אביב, 1 ביוני 2020. יוסי יהושוע ועינת פישביין, "המיועד", ידיעות אחרונות, ‏ 15.09.2006. חן קוטס-בר, האלוף קפלינסקי: זה לא היה צריך להיות כך, באתר nrg‏, 9 במרץ 2007. שי פוגלמן, 30 שנה למלחמת לבנון כיבוש הבופור: הפקודה שלא הגיעה, באתר הארץ, 31 במאי 2012. משה קפלינסקי, באתר גדס"ר גולני בן כספית, כוח קפלינסקי, מעריב, ‏ 27.05.2004, כפי שהועלה באתר פרש. אריאלה רינגל-הופמן, מתקדם בשטח אויב, ידיעות אחרונות מוסף 7 ימים, ‏ 10.09.1999, עמודים 58–66, כפי שהועלה באתר פרש. דני ברנר ואוריין צ'פלין, מצה"ל למשטרה במסלול ההרואי, באתר ישראל היום, 10 בינואר 2014. אהוד ערן, תמצית געגוע - סיפורו של ארז גרשטיין והמלחמה בלבנון, ידיעות ספרים, 2007, עמוד 161. משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמודים 141-142. משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמוד 121. יואב לימור, "בדרך למעלה", מעריב, ‏ 29.09.2002, כפי שהועלה באתר פרש. משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמוד 249, "נכון- המצב מחורבן אבל, ואני יודע שזה שחוק, זה בדיוק הזמן שלנו לחשוב, לשקול ולעשות! לאנשים אין תשובות חוץ ממה שלך יש להגיד". משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמוד 266, "לפתע פרץ קפלן לרשת הקשר החטיבתית וביקש לדבר עם אורן. הופתעתי מאוד, עבדתי עם קפלן שנים רבות ומעולם לא ראיתי אותו נוהג כך. 'קודקוד, תן מבט אחרון במבצר והיפרד ממנו בשמי. בהצלחה!' אמר. קפלן שימש מפקד סיירת גולני במלחמת שלום הגליל כאשר בכבשה היחידה את הבופור ונפצע בקרב; לנסיגה ממנו באותו לילה הייתה משמעות מיוחדת בעבורו". בן כספית, כוח קפלינסקי, מעריב, ‏ 27.05.2004, כפי שהועלה באתר פרש. עמוס הראל, גנץ לפיקוד צפון; קפלינסקי לפיקוד מרכז, באתר הארץ, 26 במרץ 2002. עמוס הראל, מי פנוי בביתוניא? הדילמות של "מונית לבנה", באתר הארץ, 17 ביולי 2003. עמוס הראל, האלוף משה קפלינסקי מונה לסגן הרמטכ"ל, באתר הארץ, 2 במרץ 2005. עמוס הראל ואבי ישככרוף, "המלחמה השביעית", ידיעות ספרים, 2004, עמודים 326-327. חנן גרינברג, סגן הרמטכ"ל הבא - האלוף משה קפלינסקי, באתר ynet, 1 במרץ 2005. מאת עמוס הראל‏, הדחה ראשונה: הרמטכ"ל מינה את קפלינסקי לנציגו בצפון, באתר וואלה, 10 באוגוסט 2006. ראש בראש - אשכנזי מול קפלינסקי, באתר וואלה, 17 בינואר 2007. חנן גרינברג, קפלינסקי הסיר מועמדותו לתפקיד הרמטכ"ל, באתר ynet, 21 בינואר 2007 אמיר בוחבוט, אלוף דן הראל - סגן הרמטכ"ל הבא, באתר nrg‏, 8 ביוני 2007 משה קפלינסקי מנכ"ל Better Place ישראל, באתר "Better Place. אביב לוי, ‏פאשלות של אלופים: הקידוח, מיזם הרכב והחברה שקרסו, באתר גלובס, 16 בינואר 2019 דניאל שמיל, המשבר בבטר פלייס נמשך: גם משה קפלינסקי, המנכ"ל בישראל, עוזב, באתר TheMarker‏, 14 בנובמבר 2012 פסק הדין בעניין ע"א (מחוזי-מרכז) 47302-05-16 בטר פלייס ישראל (ת.ח.) 2009 בע"מ (בפירוק) נ' שי אגסי, מיום 12 בספטמבר 2018. ניצן שפיר, ‏8 שנים אחרי הקריסה: העליון מחזיר את הדיון באחריות מנהלי בטר פלייס למחוזי, באתר גלובס, 8 בפברואר 2022 האלוף במיל' משה קפלינסקי, סגן הרמטכ"ל לשעבר ובן גדרה מונה השבוע ליו"ר עמותת גולני, באתר "גדרה היום", מיום 6 ביולי 2019 דיווח על מינוי כדירקטור חיצוני, באתר הבורסה לניירות ערך בתל אביב, מיום 11 בפברואר 2020 דיווח על התפטרות מהתפקיד, באתר הבורסה לניירות ערך בתל אביב, מיום 17 ביוני 2020 דיווח על התפטרות מהתפקיד, באתר הבורסה לניירות ערך בתל אביב, מיום 12 באפריל 2020 אמיר פרגר, קפלינסקי עוזב את אוגווינד לאחר 9 חודשי שירות, מניה שהמשיכה לצנוח והכרזה על התייעלות, באתר כלכליסט, 5 בפברואר 2023 גולן חזני, אחרי 8 שנים: משה קפלינסקי חוזר לעבוד עם עידן עופר - יתמנה למנכ"ל בזן, באתר כלכליסט, 31 במאי 2020 גולן חזני, עובדיה עלי עוזב את תפקיד יו"ר בזן - המנכ"ל קפלינסקי יחליפו, באתר כלכליסט, 13 באפריל 2021 דיווח על תאריך תחילת הכהונה, באתר הבורסה לניירות ערך בתל אביב, מיום 7 ביולי 2021